stanford-oval/wikipedia huggingface dataset:
Daniella Monet

| Daniella Monet |
| --- | --- |

Henkilötiedot
Syntynyt: 1. maaliskuuta 1989 (ikä 35) Yhdysvallat
Näyttelijä
Taiteilijanimet:  Daniella Monet Zuvic
Aktiivisena:  1997–
Aiheesta muualla
daniellamonet.com
IMDb 
Daniella Monet Zuvic (s. 1. maaliskuuta 1989 Yhdysvallat) on yhdysvaltalainen näyttelijä. Monet aloitti televisioesiintymisen 8-vuotiaana, keväällä 1997. Hänet tunnetaan Teinitytön kasvatusopas -sarjasta, jossa hän näytteli Missy-nimistä tyttöä 2003–2004. Vuodesta 2010 hän on esiintynyt televisiosarjassa Victorious, jossa hän näyttelee Trina Vegaa.
Deccan

Deccan voi tarkoittaa seuraavia:
Deccanin ylänkö, ylänköalue Intiassa
Deccanin sulttaanikunnat, sulttaanikuntia Intiassa 1500- ja 1600-luvuilla.
Danielle Allen

Danielle Allen
Danielle Susan Allen (s. 1971 Takoma Park, Maryland) on yhdysvaltalainen yhteiskuntatieteilijä ja antiikintutkija.
Allen opiskeli Kalifornian Claremont High Schoolissa. Hän sai antiikin tutkimuksessa kandidaatin arvon Princetonin yliopistosta. Maisterin ja filosofian tohtorin arvot hän sai antiikin tutkimuksesta Cambridgen yliopiston King's Collegesta. Lisäksi Allen sai maisterin ja filosofian tohtorin arvot yhteiskuntatieteessä Harvardin yliopistosta. Hänen isänsä on yhteiskuntatieteilijä William B. Allen, joka sai Ronald Reaganin nimityksestä paikan United States Commission on Civil Rightsissa. Myös Danielle Allen oli nuorena republikaani, mutta on sittemmin toiminut muun muassa Barack Obaman kampanjan organisoijana. Tutkimustyössään Allen on keskittynyt tarkastelemaan oikeutta, kansalaisuutta ja demokratiaa Antiikin Kreikassa ja Yhdysvaltain nyky-yhteiskunnassa.
Allen opetti vuosina 1997–2007 Chicagon yliopistossa. Vuosina 2007–2015 hän oli Princetonin yliopiston Institute for Advanced Studyn UPS Foundation -professori, minkä jälkeen hän liittyi Harvardin yliopiston henkilökuntaan. Siellä hän on toiminut James Bryant Conant -professorina ja Edmond & Lily Safra Center for Ethicsin johtajana. Allen on Edmond & Lily Safra Center for Ethicsissa muun muassa vetänyt aloitetta, joka osaltaan ohjasi Yhdysvaltain vastausta koronapandemiaan. Allen on ajanut monia yhteiskunnallisia tavoitteita, kuten demokraattista reformia, nuorten asioita, kansanvalistusta ja kannabiksen laillistamista. Hän toimi yhtenä puheenjohtajista puolueidenvälisessä komissiossa, jonka kutsui koolle Yhdysvaltain taide- ja tiedeakatemia ja joka 11. kesäkuuta 2020 esitti suositukset 31 askeleesta Yhdysvaltain instituutioiden ja kansalaisyhteiskunnan vahvistamiseksi.
Allen sai vuonna 2020 John W. Kluge Centerin Kongressin kirjastossa myöntämän Kluge-palkinnon. Hänelle myönnettiin myös MacArthur Fellowship vuonna 2001. Allen valittiin vuonna 2009 Yhdysvaltain taide- ja tiedeakatemian jäseneksi. Hän on myös American Philosophical Societyn jäsen. Allenin julkaisujen joukossa ovat Our Declaration: A Reading of the Declaration of Independence in Defense of Equality, Democracy in the Time of Coronavirus ja Justice by Means of Democracy. Muistelmateoksessa Cuz: The Life and Times of Michael A. (2017) Allen tarkastelee oikeusjärjestelmässä ilmenevän rasismin vaikutusta omaan sukuunsa. Allen on usein esiintynyt julkisesti luennoitsijana, vieraillut säännöllisesti radiossa puhujana ja kirjoittanut kolumneja The Washington Postiin. Kesäkuussa 2021 Allen aloitti kampanjoinnin Massachusettsin kuvernöörin vaaleja varten, mutta helmikuussa 2022 hän ilmoittautui vetäytyvänsä vaaleista.
Allen on naimisissa ja hänellä on kaksi lasta sekä kaksi poikapuolta.
Clermontin piirikunta

Clermontin piirikunta on piirikunta Ohiossa, Yhdysvalloissa, jonka suurin kaupunki on Union Township.
Maantiede

Clermontin naapuripiirikuntia ovat Hamilton lännessä, Warren pohjoisessa, Clinton luoteiskulmassa, Brown idässä ja Kentuckyn puolella Brackenin, Pendletonin ja Campbellin piirikunnat.
Väestö

Piirikunnassa oli vuoden 2010 väestönlaskennassa 197 363 ihmistä. Etniset ryhmät jakautuvat valkoisiin, joita on 96,1%, mustiin (1,4%), alkuperäisamerikkalaisiin (0,2%) ja aasialaisiin (1,0%).
Kotitalouden mediaanitulo on 60 219 ja köyhyysrajan alapuolella oli 9,6% väestöstä vuosina 2007–2011.
Aiheesta muualla

Kuvia tai muita tiedostoja aiheesta Clermontin piirikunta Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Darjuš Lavrinovič

| Darjuš Lavrinovič |
| --- | --- |
 Lavrinovič vuonna 2014.
Henkilötiedot
Koko nimi:  Darjuš Lavrinovič
Syntynyt: 1. marraskuuta 1979 (ikä 44) Vilna, Liettuan SNT, Neuvostoliitto
Kansalaisuus:   Liettua
Koripalloilija
Pelipaikka:  Sentteri
Pituus:  212 cm
Paino:  106 kg
Pelaajaura
Seurajoukkueet
1996–2003 2003–2006 2006–2008 2008–2009 2009–2010 2010–2011 2011–2012 2012–2013 2013–2014 2014–:  KK Alytus BC Žalgiris UNIKS Kazan MBK Dinamo Moskova Real Madrid Fenerbahçe Ülkerspor PBK TsSKA Moskova BC Žalgiris BK Budiveljnyk Kiova Pallacanestro Reggiana
Maajoukkueet
:   Liettua
Aiheesta muualla
FIBA
| Mitalit> Maa:   Liettua.Miesten koripallo.EM-kilpailut  | Mitalit> Maa:   Liettua.Miesten koripallo.EM-kilpailut  | Mitalit> Maa:   Liettua.Miesten koripallo.EM-kilpailut  | Maa:   Liettua> Miesten koripallo. |
| --- | --- | --- | --- |
|  Hopeaa | Slovenia 2013 |  |  |
|  Pronssia | Espanja 2007 |  |  |
Darjuš Lavrinovič (puol. Dariusz Ławrynowicz, s. 1. marraskuuta 1979 Vilna, Liettuan SNT, Neuvostoliitto) on liettualainen maan puolalaisvähemmistöön kuuluva koripalloilija. Hänen kaksoisveljensä Kšyštof Lavrinovič on myös koripalloilija.
Sentterinä pelaava Lavrinovič on voittanut pelaajaurallaan muun muassa Liettuan, Ukrainan, Venäjän ja Turkin mestaruudet, Turkin ja Ukrainan cup-mestaruudet, VTB United-liigan mestaruuden ja Baltian liigan mestaruuden.
Liettuan maajoukkueessa Lavrinovič voitti EM-hopeaa Sloveniasta 2013 ja EM-pronssia Espanjasta 2007. Hän edusti maata myös useissa muissa arvokilpailuissa. Kesäolympialaisissa hän sijoittui Liettuan joukkueessa neljänneksi Pekingissä 2008.
Daniel Zaragoza

| Daniel Zaragoza |
| --- | --- |

Henkilötiedot
Koko nimi:  Daniel Zaragoza
Syntynyt: 11. joulukuuta 1957 México, Meksiko
Kansalaisuus:  Meksiko
Nyrkkeilijä
Lempinimi:  The Mouse
Pituus:  170  cm
Paino:  54 kg
Painoluokka:  ylempi kääpiösarja
Kätisyys:  vasenkätinen
Ammattilaistilastot
Ottelut:  66
Voitot:  55
– tyrmäysvoitot:  28
Tappiot:  8
Ratkaisemattomat:  3
Ei tuomiota/ mitätöity:  0
Daniel Zaragoza (s. 11. joulukuuta 1957 Méxicossa, Meksikossa) on meksikolainen entinen kääpiösarjan ja ylemmän kääpiösarjan nyrkkeilijä.
Kolme vuotta kestäneellä amatööriurallaan Zaragoza saavutti 54 voittoa ja 4 tappiota. Moskovan olympialaisten 1980 jälkeen hän ryhtyi ammattilaiseksi. 1982 hän voitti Meksikon kääpiösarjan mestaruuden ja puolusti sitä menestyksekkäästi kymmenen kertaa. 4. toukokuuta 1985 hän voitti WBC-liiton kääpiösarjan mestaruuden ottelussa Freddie Jacksonia vastaan, mutta hävisi sen kolme kuukautta myöhemmin seuraavassa ottelussaan Miguel Loraa vastaan. Hän hävisi myös seuraavan ottelunsa Jeff Fenechiä vastaan. 29. helmikuuta 1988 hän voitti NABF-mestaruuden ylemmässä kääpiösarjssa Mike Ayalalta ja puolusti sitä menestyksekkäästi Aaron Lopezia ja Darryl Thigpeniä vastaan.
29. helmikuuta 1988 Zaragoza otteli WBC-liiton ylemmän kääpiösarjan mestaruudesta maanmiestään Carlos Zaratea vastaan ja voitti ottelun teknisellä tyrmäyksellä kymmenennessä erässä. Hän puolusti mestaruuttaan Seung Hoon Leetä (ratkaisematon), Valerio Natia, Paul Bankea, Frankie Duartea ja Chan Yong Parkia vastaan, kunnes toisessa ottelussaan Bankea vastan 13. huhtikuuta 1991 hävisi teknisellä tyrmäyksellä yhdeksännessä erässä. Vuonna 1991 hän voitti Moi Hernandezin ja eteni mestaruusotteluun WBC:n ylemmän kääpiösarjan mestaria Kiyoshi Hatanakaa vastaan.
Hän voitti 12-eräisen ottelun pisteillä ja puolusti mestaruuttaan Chun Huhia ja Paul Bankea vastaan kunnes 20. maaliskuuta 1992 hävisi Thierry Jacobille. Saman vuoden joulukuussa hän kohtasi mestaruusottelussa Tracy Harris Pattersonin ottelussa, joka päättyi ratkaisemattomaan. Uusintaottelussa seuraavan vuoden syyskuussa hän hävisi, mutta ei luovuttanut, vaan oli jälleen vuonna 1995 saman tittelin mestaruusottelussa vastassaan mestari Hector Acero Sanchez. Ottelu päättyi ratkaisemattomaan, mutta uusintaottelussa neljä kuukautta myöhemmin Zaragoza, joka tuolloin oli 35 vuoden ikäinen, voitti 12 erää kestäneen kamppailun ja oli jälleen mestari. Hän puolusti titteliään Joichiro Tatsuyoshia, Tsuyoshi Haradaa, Wayne McCullougha ja toistamiseen Tatsyoshia vastaan ennen kuin 6. syyskuuta vuonna 1997 hävisi maanmiehelleen Erik Moralesia vastaan, minkä jälkeen lopetti uransa.
Ammattilaisurallaan Zaragoza otteli 66 kertaa. Otteluista 55 päättyi hänen voittoonsa (28 tyrmäystä), kahdeksan tappioon ja kolme ratkaisemattomaan. Vuonna 2004 hänet valittiin Nyrkkeilyn Hall of Fameen.
Aiheesta muualla

Zaragozan ammattilaistilatsot Boxrec-tietokannassa
Zaragoza IBHOF:n sivuilla (Arkistoitu – Internet Archive)
DAC

DAC voi viitata johonkin seuraavista:
D/A-muunnin, engl. Digital to Analog Converter (DAC)
Development Assistance Committee, OECD:n kehitysyhteistyökomitea
DAC, romanialainen kuorma-autovalmistaja
Discretionary access control, tietoturvamalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DAC”, voi hakea sivunnimihaulla, laajalla sivunnimihaulla tai tekstihaulla.
Clive Anderson

| Clive Anderson |
| --- | --- |
 Clive Anderson vuonna 2008.
Henkilötiedot
Syntynyt: 10. joulukuuta 1952 (ikä 71)
Ammatti:  käsikirjoittaja ja juontaja
Clive Anderson (s. 10. joulukuuta 1952) on brittiläinen komediakäsikirjoittaja, televisio- ja radiojuontaja ja entinen rikosasianajaja.
Anderson opiskeli Cambridgen yliopiston Selwyn Collegessa ja oli Cambridge Footlightsin puheenjohtajana 1974–1975. Hän juontaa televisiossa Whose Line Is It Anyway? -visailuohjelmaa ja on esiintynyt vierailijana muun muassa Have I Got News for Youssa ja QI:ssa. Hän on myös isännöinyt keskusteluohjelmia Clive Anderson Talks Back ja Clive Anderson All Talk.
Radiossa Anderson isännöi keskusteluohjelma Clive Anderson's Chat Roomia, viihdeohjelma Loose Endsia ja lakiasioita käsittelevää Unreliable Evidencea. Lisäksi hän on toiminut juontajana useissa dokumenttiohjelmissa.
Aiheesta muualla

Clive Anderson Internet Movie Databasessa. (englanniksi)
Conor Niland

| Conor Niland |
| --- | --- |

Henkilötiedot
Syntynyt: 19. syyskuuta 1981 (ikä 43)
Kansalaisuus:   Irlanti
Tennispelaaja
Pituus:  185 cm
Paino:  82 kg
Kätisyys:  oikea
Kaksinpeli
Paras sijoitus:  129. (6.12.2010)
Voitot/tappiot:  9–15
Grand Slam -turnauksissa
Wimbledon:  1. kierros (2011)
Yhdysvaltain avoimet:  1. kierros (2011)
Nelinpeli
Voitot/tappiot:  0–1
Aiheesta muualla
ITF
ATP
Conor Niland (s. 19. syyskuuta 1981 Birmingham, Englanti) on irlantilainen tennispelaaja. Hän on parhaimmillaan sijoittunut ATP-maailmanlistalla sijalle 129 joulukuussa 2010. Hän on voittanut kolme ATP-haastajaturnausta. Hän on edustanut Irlantia Davis Cupissa 19 maaottelussa vuosina 2000–2011.
Ura

Elokuussa 2008 Niland voitti ATP-haastajaturnauksen New Delhissä. Turnauksen loppuottelussa hän voitti Tomáš Caklin lukemin 6–4, 6–4. Toisen ATP-haastajaturnausvoittonsa hän saavutti Floridassa marraskuussa 2009 voittaessaan loppuottelussa James Lemken. Kolmas ATP-haastajaturnausvoitto tuli marraskuussa 2010 Salzburgissa, jossa hän voitti loppuottelussa Jerzy Janowiczin.
Australian avoimissa 2010 hän tippui karsintojen kolmannella kierroksella. Kahdella ensimmäisellä karsintakierroksella hän voitti Henri Kontisen ja Jesse Wittenin, mutta hävisi kolmannella karsintakierroksella Ricardo Hocevarille. Vuoden 2011 Wimbledonissa Niland hävisi pääsarjan ensimmäisellä kierroksella Adrian Mannarinolle.
Conor Murphy

Conor Murphy kouluvierailulla vuonna 2011.
Conor Murphy (s. 10. heinäkuuta 1963, Newry) on pohjoisirlantilainen Sinn Féin -puoleen poliitikko. Hän on yksi Newryn ja Armagh’n vaalipiirin edustajista Pohjois-Irlannin kansalliskokouksessa, ja toimi vuosina 2005–2015 Newryn ja Armagh’n vaalipiirin edustajana Yhdistyneen kuningaskunnan alahuoneessa ottamatta tosin paikkaansa vastaan Sinn Féinin harjoittaman abstentionismin takia.
Murphy asuu Camloughissa, Armagh’n kreivikunnassa ja opiskeli St. Colman's Collegessa Newryssä ja Belfastin yliopistossa (QUB). Vuonna 1982 hän liittyi IRA:han nälkälakkojen aikaan. Samana vuonna hänet tuomittiin viideksi vuodeksi vankilaan IRA:n jäsenyytensä takia sekä räjähteiden hallussapidosta.
Vuosien 1989 ja 1997 välillä Murphy oli Sinn Féinin kunnanvaltuutettu Newryn ja Mournen paikallishallinnossa Etelä-Armagh’ssa.
Vuonna 1998 Murphy valittiin Pohjois-Irlannin kansalliskokoukseen puolueensa toisena edustajana Newryn ja Armagh’n vaalipiiristä. Vuoden 2001 vaaleissa hän oli ehdolla samannimisessä vaalipiiristä Yhdistyneen kuningaskunnan parlamentin alahuoneeseen, mutta jäi toiseksi sosiaalidemokraattisen työväenpuolueen Seamus Mallonille. Murphy äänestettiin uudestaan kahden puoluetoverinsa kanssa kansalliskokoukseen vuonna 2003. Kun Mallon päätti jättää osallistumatta parlamenttivaaleihin 2005, Murphystä tuli ehdoton suosikki. Murphy valittiin parlamenttiin 5. toukokuuta 2005.
Syksyllä 2005 Murphy aiheutti hämminkiä sanomalla Britannian konservatiivipuolueen konferenssissa, ettei katunut vuoden 1984 Brightonin pommi-iskua, jossa kuoli viisi ihmistä.
Aiheesta muualla

TheyWorkForYou.com - Conor Murphy
Chrono Cross

| Chrono Cross |
| --- | --- |

Kehittäjä:  Square
Julkaisija:  Square
Ohjaaja:  Masato Katō
Tuottaja:  Hiromichi Tanaka, Tomoyuki Takechi, Hironobu Sakaguchi
Käsikirjoittaja:  Masato Katō
Taiteilija:  Yasuyuki Honne
Säveltäjä:  Yasunori Mitsuda
Ohjelmoija:  Kiyoshi Yoshii
Pelisarja:  Chrono
Julkaistu:  JP 18. marraskuuta 1999
Lajityyppi:  roolipeli
Pelimuoto:  yksinpeli
Ikäluokitus:  ESRB: T  Virheellinen ESRB-arvo
Alusta:  PlayStation
Jakelumuoto:  CD-ROM
Lisää peliartikkeleitaVideopelien teemasivulla
Infobox OK     : 
Chrono Cross on Squaren kehittämä ja julkaisema roolipeli. Peli on julkaistu vuonna 1999 PlayStationille.
Peli on henkinen seuraaja Super Nintendo Entertainment System:ille julkaistulle Chrono Trigger:lle.
Pelaaminen

Peli on virallisesti seuraaja Chrono Triggerille, mutta peli on itsenäinen omilla hahmoillaan, tarinalla ja useilla päätöksillä. Pelin teemana on edeltäjänsä tavoin ajassa matkustaminen ja asioiden korjaaminen.
Pelin taistelumekaniikka on luonteeltaan vuoropohjainen, mutta hahmojen ei tarvitse odottaa vuoroaan staminan riittäessä.
Vastaanotto

Peli on saanut GameSpotin arvostelussa arvosanaksi täydet 10/10 pistettä.
IGN antoi pelille arvosanaksi 9.7/10 arvostelussaan.
Myynti

Peli on myynyt noin 1,7 miljoonaa kappaletta vuoden 2017 loppuun mennessä.
Uusintajulkaisu

Helmikuun 2022 Nintendo Direct -lähetyksessä paljastettiin, että pelistä julkaistaan remasteroitu versio 7. huhtikuuta. Remasteroitu versio julkaistaan nimellä Chrono Cross: The Radical Dreamers Edition ja sen myötä peli julkaistaan ensimmäistä kertaa Euroopassa. Uusintajulkaisussa on uutta taidetta ja hahmojen uudellensuunnittelu, josta vastaa Nobuteru Yuuki, sekä paranettu taustamusiikki, josta vastaa Yasunori Mitsuda.
Aiheesta muualla

Chrono Cross MobyGamesissa (englanniksi)
Danielle Arbid

Danielle Arbid, kuva vuodelta 2019.
Danielle Arbid (26. huhtikuuta 1970 Beirut, Libanon) on libanonilais-ranskalainen elokuvaohjaaja. Hän on tehnyt sekä fiktio- että draamaelokuvia. Hän on tehnyt elokuvia vuodesta 1997 ja niitä on esitetty useilla elokuvafestivaaleilla.
Aiheesta muualla

Danielle Arbid Internet Movie Databasessa. (englanniksi)
Club Estudiantes

Estudiantes punomassa kuvioitaan aikalisällä ottelussa Valenciaa vastaan 19. marraskuuta 2005.
Club Estudiantes on koripalloseura Espanjan pääkaupungista Madridista. Seura perustettiin vuonna 1948, ja se pelaa Espanjan koripallon pääsarjassa Liga ACB:ssä. Parhaimmillaan Estudiantes on sijoittunut ACB-liigan toiseksi vuosina 1963, 1968, 1981 ja 2004, minkä lisäksi sillä on kolme cup-mestaruutta vuosilta 1963, 1992 ja 2000. Seuran kotiareena on Palacio de Deportes.
Aiheesta muualla

Estudiantesin sivusto (espanjaksi)
Estudiantes koripalloliiga ACB:n sivustolla (Arkistoitu – Internet Archive) (espanjaksi)
Daniella Sarahyba

| Daniella Sarahyba Fernandes |
| --- | --- |
 Daniella Sarahyba vuonna 2005.
Henkilötiedot
Syntynyt: 8. heinäkuuta 1986 (ikä 38) Rio de Janeiro, Brasilia
Ammatti:  malli
Daniella Sarahyba Fernandes (s. 8. heinäkuuta 1986 Rio de Janeiro) on brasilialainen malli. Sarahybasin äiti, Mara Lucia Sarahyba, on myös malli. Sarahyban ollessa kolmen päivän vanha hän poseerasi lasten vanhemmille tarkoitetun Pais & Filhosin -lehden kannessa yhdessä äitinsä kanssa. Sarahyba on ollut vuosien 2005, 2006 ja 2007 Sports Illustrated Swimsuit Issue -lehden painoksissa ja hänellä on mallisopimus muun muassa H&M:n ja Benettonin kanssa.
Aiheesta muualla

Daniella Sarahyba Internet Movie Databasessa. (englanniksi)
Daniel Yule

| Mitalit | Mitalit | Mitalit |  |
| --- | --- | --- | --- |
|  Daniel Yule |  Daniel Yule |  Daniel Yule |  |
Maa:   Sveitsi
Miesten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Åre 2019 | joukkuekilpailu |  |
Daniel Yule (s. 18. helmikuuta 1993) on sveitsiläinen alppihiihtäjä, joukkuekilpailun olympiavoittaja ja maailmanmestari, joka edustaa SC Champex Ferret -seuraa. Hän on erikoistunut pujotteluun.
Yule saavutti nuorten maailmanmestaruuskilpailuissa pronssia pujottelussa vuonna 2014. Kolmissa ensimmäisissä arvokilpailuissaan, vuoden 2014 olympialaisissa sekä vuosien 2015 ja 2017 MM-kilpailuissa Yule ei päässyt pujottelussa maaliin saakka. Pyeongchangin olympialaisissa 2018 hän voitti kultaa joukkuekilpailussa. Samojen kisojen pujottelussa hän oli kahdeksas. Åren MM-kilpailuissa 2019 Yule voitti joukkuekilpailun maailmanmestaruuden ja keskeytti pujottelun avauskierroksella. Cortina d’Ampezzon MM-kilpailuissa 2021 hän sijoittui pujottelussa viidenneksi ja Pekingin olympialaisissa 2022 samassa lajissa kuudenneksi.
Alppihiihdon maailmancupissa Yule kilpaili ensimmäisen kerran Kitzbühelin pujottelussa tammikuussa 2012. Ensimmäiset maailmancupin pisteensä hän saavutti Bormion pujottelussa tammikuussa 2014 oltuaan 17:s. Kymmenen parhaan joukkoon hän sijoittui ensimmäisen kerran tammikuussa 2014 oltuaan Kitzbühelin pujottelussa seitsemäs. Ensimmäisen palkintosijansa hän saavutti oltuaan kolmas Kitzbühelin pujottelussa tammikuussa 2018. Kaksi päivää myöhemmin hän oli kolmas Schladmingin pujottelussa. Hän sijoittui kauden 2017–2018 pujottelucupissa viidenneksi. Ensimmäisen voittonsa hän saavutti Madonna di Campiglion pujottelussa joulukuussa 2018. Hän oli samalla kaudella kolmas Schladmingin ja Soldeun pujotteluissa. Pujottelucupissa hän sijoittui kolmanneksi. Kaudella 2019–2020 hän sijoittui Levin ja Schladmingin pujotteluissa kolmanneksi sekä voitti tammikuussa Madonna di Campiglion, Adelbodenin ja Kitzbühelin pujottelut. Pujottelucupissa hän oli kolmas. Kaudella 2020–2021 hänen parhaiksi saavutuksikseen jäivät kaksi seitsemättä sijaa. Kaudella 2021–2022 hän sijoittui tammikuussa Wengenin pujottelussa toiseksi ja maaliskuussa Flachaun pujottelussa kolmanneksi. Kaudella 2022–2023 hän voitti Madonna di Campiglion pujottelun. Hän voitti Kitzbühelin pujottelun. Chamonix'n pujottelussa hän sijoittui kolmanneksi. Pujottelucupissa hän oli neljäs. Kaudella 2023–2024 hän sijoittui Kitzbühelin pujottelussa kolmanneksi ja voitti Chamonix'n pujottelun, jossa hän oli ensimmäisen kierroksen jälkeen sijalla 30.
Yule voitti pujottelun Euroopan cupin kokonaiskilpailun kaudella 2013–2014. Hän on voittanut neljä Euroopan cupin osakilpailua.
Maailmancupin osakilpailuvoitot

| Päivä | Paikka | Laji |
| --- | --- | --- |
| 22. joulukuuta 2018 |  Madonna di Campiglio | Pujottelu |
| 8. tammikuuta 2020 |  Madonna di Campiglio | Pujottelu |
| 12. tammikuuta 2020 |  Adelboden | Pujottelu |
| 26. tammikuuta 2020 |  Kitzbühel | Pujottelu |
| 22. joulukuuta 2022 |  Madonna di Campiglio | Pujottelu |
| 22. tammikuuta 2022 |  Kitzbühel | Pujottelu |
| 4. helmikuuta 2024 |  Chamonix | Pujottelu |
Aiheesta muualla

Daniel Yulen kotisivut
Clear (albumi)

| Clear Spirit |
| --- | --- | --- |

LP/CD-levyn kansikuva
Studioalbumin tiedot
 Julkaistu: 1969
 Formaatti: LP-levy, CD-levy
 Tuottaja(t): Lou Adler
 Tyylilaji: rock   popmusiikki
 Kesto: 41.59
 Levy-yhtiö: Ode Records
Spiritin muut studioalbumit
| The Family That Plays Together 1969 | Clear 1969 | Twelve Dreams of Dr. Sardonicus 1970 |
Clear on yhdysvaltalaisen Spirit-yhtyeen kolmas, vuonna 1970 julkaistu studioalbumi. Sen on tuottanut Lou Adler ja levy-yhtiö on Ode Records. Alkuperäinen luettelotunnus on Z1Z 44016.
Albumin kansikuvaa hallitsee Spiritin rumpali Ed Cassidyn profiili.
LP-levyjen jakelusta on huolehtinut CBS Records Inc., 51 W. 52nd Street, New York.
Kappaleet

Dark Eyed Woman (California / Ferguson) – 3:06
Apple Orchard (Andes / California / Cassidy / Ferguson / Locke)
So Little Time to Fly (California / Locke) – 2:45
Ground Hog (Ferguson) – 3:01
Cold Wind (Ferguson) – 3:20
Policeman's Ball (Ferguson) – 2:18
Ice (Locke) – 5:53
Give a Life, Take a Life (California / Adler) – 3:25
I'm Truckin' (Ferguson) – 2:24
Clear (California / Ferguson) – 4:08
Caught (Locke) – 3:10
New Dope in Town (Andes / California / Cassidy / Ferguson / Locke) – 4:24
Laulujen julkaisija on Hollenbeck Music, Inc. paitsi kappaleiden "Ice" ja "Clear" osalta Screen Gems Music, Inc.
Tuotantotiedot

Tuottaja: Lou Adler
Insinöörit: Weinbang, Steiner ja Stachowaik
Valokuvaaja: Guy Webster
Design: Tom Wilkes
Uudelleenjulkaisut

Albumi on julkaistu vuonna 2010 Sony Music Entertainmentin toimesta sarjassa Original Album Classics 5xCD (Epic 88697646982 CD3). Paketissa on viisi Spiritin ensimmäistä albumia. Tässä artikkelissa käsitellyn albumin oheen on lisätty ylimääräiset kappaleet:
1984 – 3:39
Sweet Stella Baby – 2:57
Fuller Brush Man – 3:21
Coral – 3:05
Kappale "1984" viittaa George Orwellin kuuluisaan tulevaisuudenutopiaan Vuonna 1984.
Hidasrytmisen soitinkappaleen "Coral" lopuun on liitetty Clear-albumin mainos. Se sisältää pätkän kappaleesta "So Little Time to Fly".
Cleor

| Cleor Oy |
| --- | --- |

Tunnuslause:  Yksi sopimus, tuhat pientä asiaa.
Yritysmuoto:  Osakeyhtiö
Perustettu:  2018
Toimitusjohtaja:  Pasi Huumarsalo
Puheenjohtaja:  Timo Kaura
Kotipaikka:  Seinäjoki
Tytäryhtiöt:  Hani-Tuote Oy  www.hani-tuote.fi
Omistaja:  Yksityinen
Kotisivu:  www.cleor.fi (FI)  www.cleor.se (SE)
Infobox OKVirheellinen NIMI-arvo: 
Cleor on kiinteistövarusteisiin erikoistunut suomalainen palveluyritys.